《禁林讌会之什》
宋代·韩丕

鳌宫明丽倚春寒，讌会群仙喜纵观。
圣作照临新日月，御书飞纵集龙鸾。
绮谈雅似闻天乐，琼液香胜饮露盘。
坐久杳同玄圃外，吟余飘若碧云端。
演纶视草微才怯，□□□□霈泽宽。
因想胶贤倍知幸，多云遭值太平难。

作者简介：（?—1009）宋华州郑人，字太简。太宗太平兴国三年进士。累擢著作佐郎，直史馆。端拱初拜右谏议大夫，知河阳、濠州，冲淡自处，不奔竞于名宦，为太宗所嘉重。召为翰林学士，累迁工部侍郎，历知均、金、滁州，虽不优于吏事，尚能以清介自持。